CELEX: 62010TN0211
Language: mt
Date: 2010-05-03 00:00:00
Title: Kawża T-211/10: Rikors ippreżentat fit- 3 ta’ Mejju 2010 — Strålfors Aktiebolag vs UASI (ID SOLUTIONS)

17.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 195/21
            
         Rikors ippreżentat fit-3 ta’ Mejju 2010 — Strålfors Aktiebolag vs UASI (ID SOLUTIONS)
   (Kawża T-211/10)
   2010/C 195/34
   Lingwa tal-kawża: l-Ingliż
   
      Partijiet
   
   
      Rikorrenti: Strålfors AB (Malmö, l-Isvezja) (rappreżentant: M. Nielsen, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-25 ta’ Jannar 2010 fil-Każ R 1111/2009-2;
            
         
               —
            
            
               tapprova r-reġistrazzjoni tal-applikazzjoni għat-trade mark Komunitarja Nru 8235202 “ID SOLUTIONS” għal “tikketti u kaxxi magħmulin minn karta u kartunċin (mhux maħsubin għall-identifikazzjoni ta’ persuni); materjal għall-illegar tal-kotba; kolla maħsuba għall-kartolerija u għal użu domestiku, materjali tal-artisti, pniezel, tajprajters u oġġetti neċessarji f’uffiċċju (minbarra għamara); materjal istruttiv u ta’ tagħlim (minbarra apparat); materjali tal-plastik maħsuba għall-imballaġġ (li m’humiex inklużi fi klassijiet oħra); it-tipa ta’ printers; blokok tal-istampar” fil-klassi 16; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Trade mark Komunitarja kkonċernata: It-trade mark verbali “ID SOLUTIONS” għal prodotti fil-klassi 16 — Applikazzjoni għal trade mark Komunitarja Nru 8235202
   
      Deċiżjoni tal-eżaminatur: Reġistrazzjoni tal-applikazzjoni għal trade mark Komunitarja parzjalment miċħuda
   
      Deċiżjoni tal-Bord tal-Appell: Appell miċħud u deċiżjoni kkontestata kkonfermata
   
      Motivi: Ir-rikorrenti ssostni li l-applikazzjoni għat-trade mark Komunitarja Nru 8235202 “ID SOLUTIONS” għandha tiġi rreġistrata għal prodotti fil-klassi 16 għax “ID SOLUTIONS” hija ta’ karattru distintiv għal dawn il-prodotti u għalhekk tissodisfa r-rekwiżiti skont l-Artikolu 4 tar-Regolament tal-Kunsill Nru 207/2009.